Hírek (2019. szeptember 8.) – Remetekertvárosi Szentlélek Templom – Remetekertváros – remetekertvaros.com
Ma tartjuk a Szentlélekhívó Veni Sancté szentmisét. Mint ismeretes, az iskolákban az órarendbe építve történik a hitoktatás, a beíratott gyermekek a hittankönyveket is ingyen kapták. Köszönöm a Kedves Szülők bizalmát, idén 170 gyermeket írattak be iskolai hitoktatásra. Az érdeklődőknek a templomban is indítunk fakultatív hittant. Jelentkezni a sekrestyében lehet.
Emlékeztetni szeretnék, hogy hétfőn, csütörtökön és szombaton reggel nyolc órakor, kedden, szerdán és pénteken este hat órakor kezdődnek a szentmisék; továbbá vasárnapokon este hat órakor nincs szentmise.
A héten tartjuk Szűz Mária születése Kisboldogasszony, Claver Szent Péter, Szűz Mária Szent Neve, Aranyszájú Szent János, és a Szent Kereszt felmagasztalása liturgikus ünnepét. Isten éltesse a névnapjukat, születésnapjukat most ünneplő Kedves Híveket!
Szombaton, szeptember 14-én, 15 órakor, az „Egyházzenei Esték” program keretében Händel Messiás című oratóriuma csendül fel. Minden érdeklődőt szeretettel várunk.
Előre hirdetem, hogy szeptember 21-én, szombaton este 6 órakor, kiváló szólistákkal és zenekarral Mága Zoltán Príma Primissima díjas művész úr tart jótékonysági hangversenyt. Minél többen vegyünk részt ezen az eseményen.